[{"text_idx": "#000000", "text": "Marwolaethau ta\u0302n: Perchennog fflat yn gwadu dynladdiad"}, {"text_idx": "#000001", "text": "Disgrifiad o\u2019r llun, Roedd Jay Liptrot yn ddyn ta\u0302n gyda 15 mlynedd o brofiad"}, {"text_idx": "#000002", "text": "Mae perchennog fflat lle bu farw pum aelod o'r un teulu mewn ta\u0302n, Jay Liptrot, wedi gwadu pum cyhuddiad o ddynladdiad yn Llys y Goron Caernarfon."}, {"text_idx": "#000004", "text": "Cafodd y ta\u0302n ei gynnau'n fwriadol yn y fflat ym Maes y Groes, Prestatyn, ar 19 Hydref 2012."}, {"text_idx": "#000005", "text": "Ym mis Ebrill 2013 cafodd cymydog mewn fflat cyfagos, Melanie Smith, ei charcharu am leiafswm o 30 mlynedd wedi i lys ei chael yn euog o lofruddio'r teulu."}, {"text_idx": "#000006", "text": "Roedd hi wedi rhoi cadair fabi Ms Shiers ar da\u0302n yn fwriadol yn dilyn ffrae rhwng y ddwy ddynes am fod y gadair wedi ei gadael yng nghyntedd y fflat."}, {"text_idx": "#000008", "text": "Clywodd y llys ddydd Mawrth fod perchennog y ddau fflat, Jay Liptrot, yn ddyn ta\u0302n gyda 15 mlynedd o brofiad ac roedd wedi chwarae rhan flaenllaw yn yr ymdrechion i achub aelodau'r teulu o'r ta\u0302n ar y noson."}, {"text_idx": "#000010", "text": "Ychwanegodd mai dadl yr erlyniad oedd bod Mr Liptrot wedi methu a gweithredu'r cyfrifoldeb oedd ganddo tuag at ei denantiaid i'w gwarchod rhag peryglon ta\u0302n."}, {"text_idx": "#000011", "text": "Disgrifiodd ffaeleddau'r drws oedd yn arwain o'r cyntedd cymunedol i'r fflatiau yn yr adeilad lle bu farw aelodau'r teulu."}, {"text_idx": "#000012", "text": "\"Y drws hwnnw oedd nid yn unig y rhwystr (rhag ta\u0302n) ond roedd hefyd yn unig ddihangfa o'u fflat.\""}, {"text_idx": "#000014", "text": "Disgrifiodd sut y bu i'r ta\u0302n ledaenu drwy wydr a phren tenau'r drws o fewn munudau gan ledaenu gwres, ta\u0302n a mwg i fyny'r grisiau \"fel simnai\" tra roedd Liam wedi ceisio ei orau i dorri ffenestri oedd ar gau uwchlaw, \"er dychryn mawr i'r rhai oedd tu allan\"."}, {"text_idx": "#000015", "text": "Aeth Mr Matthews yn ei flaen i ddweud fod Mr Liptrot wedi methu cymryd \"camau diogelwch sylfaenol\"."}, {"text_idx": "#000029", "text": "Gareth Ward: Yr angerdd a'r aberth tu o\u0302l fy nghoginio"}]